ఛత్రపతి శివాజీ
చత్రపతి శివాజీగా ఖ్యాతి పొందిన శివాజీ రాజే భోంస్లే (ఫిబ్రవరి 19, 1627 - ఏప్రిల్ 3, 1680) పశ్చిమ భారతదేశాన మరాఠా సామ్రాజ్యాన్ని నెలకొల్పి మొఘల్ సామ్రాజ్యాన్ని ఎదిరించాడు.
శివాజీ తండ్రి అయిన షాహాజీ నిజాంషాహీల ప్రతినిధిగా ఉంటూ మొఘల్ రాజులను వ్యతిరేకిస్తూ యుద్ధాల్లో పాల్గొనేవాడు. నిజాంషాహీలపైన షాజహాన్ దండయాత్ర చేసినపుడు షాహాజి సైనికులను బలోపేతం చేయడంలో కీలక పాత్ర వహించాడు. తన ఆదేశాలను ధిక్కరించినందుకు లఖూజీ జాదవ్‌రావ్ అనే మరాఠా యోధుణ్ణి నిజాంషాహీ ప్రభువు హత్య చేయించాడు. ఇది నచ్చని షాహాజీ నిజాంషాహీ ప్రభువు పైన తిరుగుబాటు బావుటా ఎగురవేసి స్వతంత్ర మరాఠా సామ్రాజ్యానికి నాంది పలికాడు.
సాంగ్లీ
సాంగ్లీ మరాఠా సామ్రాజ్యంలో భాగంగా ఉండేది. అయితే 1801కి ముందు సాంగ్లీని ప్రత్యక్షంగా పేర్కొన్న ప్రస్తావనలేవీ లేవు. శివాజీ హయాంలో, సాంగ్లీ మిరాజ్ మరియు చుట్టుపక్కల ప్రాంతాలను మొఘల్ సామ్రాజ్యం నుంచి వశపర్చుకున్నారు. 1801 వరకు, సాంగ్లీ, మిరాజ్ జహగీర్‌లో కలుపబడి ఉండేది. మొదటి చింతామణ్రావు అప్పాసాహెబ్ పట్వర్ధన్ సాంగ్లీ రాజధానీ నగరంలో ఒక కొత్త రాజ్యాన్ని ఏర్పర్చాడు.